CELEX: 32015R0463
Language: bg
Date: 2015-03-19 00:00:00
Title: Регламент (ЕС) 2015/463 на Комисията от 19 март 2015 година за изменение на приложението към Регламент (ЕС) № 231/2012 за определяне на спецификации на добавките в храните, включени в списъците в приложения II и III към Регламент (ЕО) № 1333/2008 на Европейския парламент и на Съвета по отношение на спецификациите на поливинил алкохол (E 1203)  Текст от значение за ЕИП

20.3.2015   
            
            
               BG
            
            
               Официален вестник на Европейския съюз
            
            
               L 76/42
            
         РЕГЛАМЕНТ (ЕС) 2015/463 НА КОМИСИЯТА
   от 19 март 2015 година
   за изменение на приложението към Регламент (ЕС) № 231/2012 за определяне на спецификации на добавките в храните, включени в списъците в приложения II и III към Регламент (ЕО) № 1333/2008 на Европейския парламент и на Съвета по отношение на спецификациите на поливинил алкохол (E 1203)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1333/2008 на Европейския парламент и на Съвета от 16 декември 2008 г. относно добавките в храните (1), и по-специално член 14 от него,
   като взе предвид Регламент (ЕО) № 1331/2008 на Европейския парламент и на Съвета от 16 декември 2008 г. за установяване на обща разрешителна процедура за добавките в храните, ензимите в храните и ароматизантите в храните (2), и по-специално член 7, параграф 5 от него,
   като има предвид, че:
   
               (1)
            
            
               С Регламент (ЕС) № 231/2012 на Комисията (3) се определят спецификациите на добавките в храните, включени в списъците в приложения II и III към Регламент (ЕО) № 1333/2008.
            
         
               (2)
            
            
               Тези спецификации могат да бъдат актуализирани в съответствие с общата процедура, посочена в член 3, параграф 1 от Регламент (ЕО) № 1331/2008, по инициатива на Комисията или при постъпване на заявление.
            
         
               (3)
            
            
               На 7 септември 2011 г. бе подадено заявление за изменение на спецификациите на добавката в храните поливинил алкохол (E 1203). На държавите членки бе предоставен достъп до заявлението в съответствие с член 4 от Регламент (ЕО) № 1331/2008.
            
         
               (4)
            
            
               По отношение на разтворимостта настоящата спецификация на добавката в храните поливинил алкохол (E 1203) гласи: „Разтворим във вода; слабо разтворим в етанол“. Институтът по здравеопазване и защита на потребителите (IHCP) към Съвместния изследователски център на Европейската комисия проведе проучвания на разтворимостта (4) на поливинил алкохол за актуализиране на данните за разтворимостта в съществуващите спецификации на Съюза по отношение на неговата разтворимост в етанол.
            
         
               (5)
            
            
               Европейският орган за безопасност на храните („Органът“) направи оценка на резултатите от изпитването за разтворимост на поливинил алкохол, проведено от IHCP, и информацията, предоставена от заявителя (5). Органът счита, че изменението на спецификацията по отношение на разтворимостта на поливинил алкохол в етанол не оказва влияние върху безопасността на поливинил алкохол като добавка в храните.
            
         
               (6)
            
            
               Като се имат предвид подаденото заявление, проучванията, проведени от IHCP, и оценката, извършена от Органа, е целесъобразно описанието на разтворимостта на добавката в храните поливинил алкохол (E 1203) в етанол (≥ 99,8 %) да се промени на „практически неразтворим или неразтворим“.
            
         
               (7)
            
            
               Поради това Регламент (ЕС) № 231/2012 следва да бъде съответно изменен.
            
         
               (8)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕС) № 231/2012 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 март 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 354, 31.12.2008 г., стр. 16.
   
      (2)  ОВ L 354, 31.12.2008 г., стр. 1.
   
      (3)  Регламент (ЕС) № 231/2012 на Комисията от 9 март 2012 г. за определяне на спецификации на добавките в храните, включени в списъците в приложения II и III към Регламент (ЕО) № 1333/2008 на Европейския парламент и на Съвета (ОВ L 83, 22.3.2012 г., стр. 1).
   
      (4)  João F. A. Lopes and Catherine Simoneau, 2014. Solubility of Polyvinyl Alcohol in Ethanol. Допълнителна публикация на ЕОБХ 2014: EN-660, стр. 20.
   
      (5)  EFSA Journal (Бюлетин на ЕОБХ), 2014; 12(9):3820.
   
      ПРИЛОЖЕНИЕ
      В приложението към Регламент (ЕС) № 231/2012, във вписването за поливинил алкохол E 1203 спецификацията за разтворимост се заменя със следното:
      
         
                     „Разтворимост
                  
                  
                     Разтворим във вода; практически неразтворим или неразтворим в етанол (≥ 99,8 %)“